Det er to skulpturer på torget, en byste av Sam Eyde fra 1966, og skulpturen «Industriarbeider» fra 1983. Bysten av Sam Eyde sto opprinnelig ved tidligere Moland Rådhus, men ble flyttet i 2002, grunnet kommunesammenslåingen i 1992, og opphør av bruken av kommunehuset. Bysten er laget av kunstneren Arne Durban. «Industriarbeider» er laget av kunstneren Svein-Tore Kleppan, og ble bekostet av daværende Moland kommune, Arendal Smelteverk, Norsk kulturråd og Eydehavn arbeiderforening. Skulpturen ble avduket av tidligere ordfører i daværende Moland kommune, Ingar Olsen, 1. mai 1983.